UBERA ARANZETA (EH Bildu, 2015-03-12):
Garrido andrearekin hasiko naiz.
Kuriosoa, kuriosoa da beti batzuen ahotik entzutea justu herritarrak babesten dituzten sistemak, herritarren eskubideak bermatzen dituzten zerbitzuak arriskuan daudela. Beti erabiltzen da aitzaki berbera murrizketak aplikatzeko eskubide guztietan, politika sozialetan, osasunean eta oraingoa ere gauza bera.
Hori bai, beste gauza batzuetarako ezer ez dago arriskuan, eta dirua barra-barra eta gainera lapurretan egiten da guztion dirua, eta ikusten da hemen azkenean zer den lehentasuna eta zer den eliteen politika.
Gaurkoan gainera soilik eskatu duguna da lehengo egoerara bueltatzea, Roncal andrea, ni ez nabil eskatzen hemen ez dakit zer planteamendu lehen ez zegoena, baizik eta 16/2012 Dekretua aurretik zegoen egoerara bueltatzea.
Orduan genituen zerbitzuak, osasun arretarako bermatzea, minimoki, horiek errespetatzea eta defendatzea, besterik ez gabiltza eskatzen.
Zeren hemen, azken urte hauetan etengabe-etengabe, egunero, urratsen dira hainbeste aldarrikatzen ditugun osasun sistema publikoaren printzipioak, unibertsaltasuna, ekitatea eta beno, jada doakotasunaz, gainera Garrido andreak esan digu "osasun sistema publikoa, doakoa, unibertsala, ekitatea".
Beno, mesedez, zer da hori? Oso gustu txarreko iruditzen zait, doakotasuna aipatu ere ez nuke egingo, eta hori Alderdi Popularraren ahotik entzutea iruditzen zait benetan oso gustu txarrekoa
Eta gu ez goaz Madrilera begiratzera, ez noa Madrilera begiratzera, gure helburua da euskal gizarteari, euskal herritarrei erantzunak ematea eta erabakiak hemen hartzea. Hemen hartu beharko genituzke erabakiak eta hemen ez dugu inolako momentutan proposatu legea ez betetzea.
Hemen proposatu duguna da ditugun tresnak nola erabiltzen ditugun datozkigun murrizketei eta Jaurlaritzak ere aplikatzen dituenei aurre egiteko.
Hori da proposatzen duguna, eta herritarrei egunerokotasunean beraien bizimodua erraztea eta osasun eskubidea bermatzea. Eta kasu honetan  - gainera, planteatzen duguna ez da inondik inora nobedosoa eta orain arte ere ekarri ditugun planteamenduak norabide horretan joan dira, Roncal anderea - . Eta Jaurlaritzak jarri du tresna bat eta tresna hori da tratamenduari atxikitzeko laguntzak.
Gu ez gabiltza eskatzen laguntzak unibertsalizatzeko, hori ez litzateke aurrerakoia izango, Roncal andrea. Guk planteatzen ari garena da., momentu honetan tresna hau daukagu, tresna hau eraginkorra da eta erabili daiteke urratu den unibertsalitatearen printzipioa berreskuratzeko.
Eta horrela, bide batez, indargabetzen dugu berrordainketa. Hori da planteatzen ari garena, goazen pentsatzera, hausnartzera. Zer tresna ditugu? Nola erabili ditzakegu? Posible da, kolektibo batzuei aplikatu zaiena ere aplikatu daiteke gainerako herritarrei 2011ko egoerara bueltatzeko, edo ez.
Eta gaur, gainera ere, ikusita laguntza horietara sarbidea ez dela batere erreza, oso korapilatsua dela eta zailtasunak daudela, zeren egunerokoan ikusten ari gara eta gainera Jaurlaritzak ematen dituen datuekin berretsi egin da, planteatzen duguna da, goazen osasun txartela erabiltzera eta neurri bat bideratzera benetan tramitazio hori ekiditeko.
Oso pragmatikoak, oso oso pragmatikoak izan gara. Eta ez da lehenengo aldia proposamen hau ekartzen duguna etxe honetara eta orain hemendik aurrera bi helburu izango ditugu eta gainean egongo gara.
Bat, gaur onartuko dena, hori bideratzea. Osasun txartel hori erabiltzea, hau da, gaur egun dagoen tramitazio korapilatsu hori ekiditeko. Eta bestea gaur ez duguna hitz egin, baina hor dagoena, zeren berrordainketarekin eta kopagoarekin laurehun eta piku medikamentu kobertura sozialetik kanpo geratu dira, kanpo geratu dira.
Eta egunerokoan hainbat pertsonek zailtasunak dituzten beharrezkoak diren medikamentu horiek lortzeko. Orduan, goazen aztertzera zeren medikamentu horiek gure babes sisteman sartu beharko genituzke.
Beraz, oso pragmatikoa eta iruditzen zait hemen erabakitzeko modukoa borondate politikoa egon ezkero eta guk tematuko gara eta jarraituko dugu gai honekin proposamen ezberdinak mahai gainean jartzen.